GiliGold/VAD_KnessetCorpus huggingface dataset:
שני דור:
 אני לגמרי איתך, ולצערי הרב, לא אנחנו ביטלנו את המס על - - -
יסמין פרידמן:
קטיעות גפיים זה לא רק בגלל זה
מיקי לוי:
זה סימפטום, חה"כ פרידמן
יסמין פרידמן:
זה לא רק זה
יסמין פרידמן:
 התפקיד של משרד הבריאות הוא לטפל בבריאות הציבור, ואני לא רואה אותם עושים את זה, לצערי
יסמין פרידמן:
 התעלמות מוחלטת
שני דור:
לצערי הרב, גברתי יודעת שבכל תהליכי חקיקה ובכל החלטה, יש המון אינטרסים - - -
יסמין פרידמן:
פרסום
יסמין פרידמן:
 לא חקיקה
יסמין פרידמן:
 פרסום בטלוויזיה, פרסום בעיתונים, פרסום בכל מקום, מה המזון המומלץ
מיקי לוי:
אני אגן עליהם
מיקי לוי:
 כל נושא המדבקות האדומות – הם עשו כמה מהלכים
יסמין פרידמן:
מיקי, הסברה
יסמין פרידמן:
 הסברה מה צריך לאכול
יסמין פרידמן:
 אני אספר לך על זה בארוחת הצוהריים
מיקי לוי:
בסדר, אבל לא היא הכתובת
מיקי לוי:
 בואי נשלח מכתב למנכ"ל משרד הבריאות
מיקי לוי:
     ד"ר דורית אדלר מהפורום הישראלי לתזונה בת-קיימא, בבקשה
דורית אדלר:
תודה רבה על הדיון החשוב
דורית אדלר:
 אני מוכרחה לומר שריגשת את כל עם ישראל אתמול
מיקי לוי:
סתם נשברתי
דורית אדלר:
לא סתם
דורית אדלר:
     אני מייצגת פה גם את איגוד רופאי בריאות הציבור וגם את הפורום הישראלי לתזונה בת-קיימא
דורית אדלר:
 אתמול היה דיון אחר בחלק ממערכת המזון, שלשום בחלק אחר על תלושים של דרעי, על הביטחון התזונתי, על המועצה וכולי
דורית אדלר:
     יוקר מחירי המזון זה עניין פוליטי לחלוטין
דורית אדלר:
 מדינת ישראל החליטה על חינוך חינם
דורית אדלר:
 אני לא אומרת שהיא צריכה להחליט שמזון חינם, אבל מדינת ישראל מחויבת לזכות למזון
דורית אדלר:
 היא חתומה על אמנה, והיא חייבת להנגיש סל מזון בריא ובר-קיימא
דורית אדלר:
     חוק המזון, הקרוי חוק קורנפלקס, בחטא יסודו
דורית אדלר:
 ההמלצות של משרד הבריאות אומרות תימנעו ממזון אולטרה מעובד
דורית אדלר:
 על מה אנחנו דנים פה? על להוזיל את המזון האולטרה-מעובד? כשאתם מדברים על הוזלה והסרת חסמים, השיער סומר
דורית אדלר:
 המזון הלא-רגיש הוא זה שהורג אותנו
דורית אדלר:
 תזונה לקויה והשמנה הן סיבת תמותה מס' 1 במדינת ישראל; 10,000 איש כל שנה בגלל תשונה לקויה
דורית אדלר:
     האם את המזונות האלה אנחנו רוצים להוזיל? הרי מדינת ישראל כבר הבינה ומשרד האוצר כבר הבין, נכון? צריך להטיל מס על המשקאות הממותקים, אבל לא רק עליהם
דורית אדלר:
 זה בעצם לגלם את העלויות החיצוניות ואת המס שמושת על כולנו, כי מדינת ישראל משלמת 20 מיליארד שקל בשנה על טיפול בהשמנה, ואנחנו משלמים אותו
דורית אדלר:
 המס שמוטל על המשקאות הממותקים מפנה כסף לשכבות החלשות, כי הן מקטינות את הצריכה והן יכולות להגדיל את הצריכה של המזון הבריא
דורית אדלר:
הכול פוליטי
מיקי לוי:
זה ממש פוליטי
דורית אדלר:
 יש נושא שנקרא הפוליטיקה של המזון, ותתחילו לנבור בנושאים האלה
דורית אדלר:
 אני מברכת את משרד מבקר המדינה
דורית אדלר:
 אי אפשר להמשיך ללכת ולצעוד את מצעד האיוולת עם משקפיים מכוסים
דורית אדלר:
 אי אפשר
דורית אדלר:
     כבוד הנציגה, גיל עולה 1
דורית אדלר:
60 שקל
דורית אדלר:
 תגידי לי שהפיקוח על המחירים לא עובד
דורית אדלר:
 אתם מדברים כבר 40 שנה ועושים את אותו דבר, ואמר כבר איינשטיין שאם עושים את אותו דבר אז קשה לצפות לתוצאות שונות
דורית אדלר:
 עלויות המזון הן לא במקרה זולות יותר בחלק מהמדינות, ולא בגלל שאין שם חסמים
דורית אדלר:
 יש שם חסמים ועוד איך
דורית אדלר:
 מי שאומר שיש כאן שוק חופשי במזון, או לא מכיר את העובדות או מטעה
דורית אדלר:
 אין שום מדינה בעולם ששוק המזון הוא חופשי בה
דורית אדלר:
 יש אינסוף רגולציות וחייבות להיות, כי המזון הוא זכות יסוד והוא לא commodity
דורית אדלר:
     כשאנחנו רוצים להוזיל את המזון, על חשבון מה זה בא? על חשבון סוכרת? על חשבון סרטן? עכשיו דיברתם על זה שקיצצו את סל התרופות
דורית אדלר:
 הרי הנטל העיקרי הוא נטל של המזון המזיק
דורית אדלר:
 זה הנטל העיקרי שיושב בכל בתי-החולים
דורית אדלר:
 לכן אני קוראת לכבודו לנסות לזמן ישיבת חירום
דורית אדלר:
     לפני כמה ימים דיווה סוגת שהיא הולכת את מחיר הקטניות בקרוב ל-40%
דורית אדלר:
 קטניות זה לב התזונה הבריאה
דורית אדלר:
 אני קוראת למשרד מבקר המדינה, להחיל פיקוח על המחירים תוך שבועיים, ולא על המחירים החדשים אלא על המחירים שהיו כי אין שום סיבה לעליות מחירים של קטניות כרגע
מיקי לוי:
האם מחיר הקטניות בעולם עלו?
דורית אדלר:
לפי מה שאני יודעת, לא
דורית אדלר:
 אבל יותר מזה, כבודו, אנחנו נמצאים בעת חירום ומדינת ישראל עלולה למצוא את עצמה בחסר מזון אמיתי
דורית אדלר:
 אתם דנים פה על שער הדולר
דורית אדלר:
 מדינת ישראל חייבת לפקח לאלתר על סל המזון הבריא הבסיסי, כולל הלחם המלא, כולל הקטניות וכולל הירקות והפירות
דורית אדלר:
     בדיון שהיה פה לפני שנה בוועדת הכלכלה בנושא שרשרת מחירי הירקות והפירות, דיבר מנכ"ל משרד הכלכלה שעמד בראש הוועדה ואמר, אנחנו בחנו איזה חלק מקבל החקלאי ומה הרווחיות של הסיטונאי והקמעונאי
דורית אדלר:
 החקלאים שלנו הם לב הביטחון התזונתי
דורית אדלר:
 אנחנו חייבים לתמרץ אותם לגדל גידולים אסטרטגיים, להרחיב את גידול הקטניות בארץ, בראש ובראשונה, חומוס, כבר עכשיו
מיקי לוי:
את זה אני לא יודע לעשות
דורית אדלר:
אבל יחד בשיתוף פעולה עם עוד כמה חברי כנסת, כשאתם מובילים את הוועדות השונות שדנות סביב המערכת הזאת
דורית אדלר:
     הנושא הזה דורש דיון ומהלך של הפיכה מחשבתית
דורית אדלר:
 אנחנו לא צריכים להוזיל את המזון המזיק
דורית אדלר:
 להיפך, אנחנו צריכים להוזיל את סל המזון הבריא ובר-הקיימא
יסמין פרידמן:
בדיוק
דורית אדלר:
המשברים הסביבתיים כבר כאן
דורית אדלר:
 מדינת ישראל מייבאת הרבה מאוד מהמזון שלה ממדינות שהסיכון הסביבתי שלהן יותר גדול משלה
דורית אדלר:
 אם לא נחזק את החקלאות שלנו, את הגידולים האסטרטגיים, את התמרוץ לחקלאות ולחקלאים, לשאת אותם על כפיים ולהודות להם כי הם לוחמי המזון שלנו ולוחמי האקלים, ולהוזיל סל מזון בריא בסיסי לכולם
דורית אדלר:
 אחרת, התקציב לאי-ביטחון תזונתי (תלושים) יהפוך להיות השלישי בגודלו – בארה"ב זה התקציב השלישי בגודלו, והם לא מצליחים למגר את אי-הביטחון התזונתי
דורית אדלר:
 אני מודה לך
מיקי לוי:
 אנחנו ניקח את הדברים שלך
מיקי לוי:
 גם חה"כ פרידמן תהיה שותפה למה שאמרת, אבל מכיוון שזה נושק למקצוע של חה"כ צרפתי, ואתן מבינות יותר ממני
מיקי לוי:
 מה שאני מבין אני מבין
מיקי לוי:
 אני יודע לנהל, אני לא מבין במה שהיא אמרה
מטי צרפתי הרכבי:
אני מציעה למשרדי הממשלה שאמונים על זה, לקחת את ד"ר אדלר ולשמוע לעומק את מה שהיא אומרת
מיקי לוי:
חה"כ צרפתי, תשבו איתה, בבקשה, ותכינו לי מכתב מתכלל
מיקי לוי:
 אני ארצה לקיים דיון על המזון הבריא, מה שמדינת ישראל צריכה לשים עליו אצבע
מיקי לוי:
 לא על הדני, לא מעניין אותי דני שוקולד, למרות שהנכדים שלי אוהבים
מיקי לוי:
 אבל מעניין אותי הקטניות
יסמין פרידמן:
קטניות זה סופר-קריטי ועכשיו, עכשיו
מיקי לוי:
חה"כ פרידמן, תהיו צוות, תכינו מכתב לוועדה
יסמין פרידמן:
אני כבר בצוות איתה
מיקי לוי:
אז בסדר, יחד עם מטי שזה המקצוע שלה, בואו נכין מכתב מתכלל ונקיים דיון
מיקי לוי:
 נביא את האנשים בעניין הזה לכאן, רק לנושא הזה של המזון הבריא
מטי צרפתי הרכבי:
אדוני, אני יכולה כמה מילים?
מיקי לוי:
 אני מרגישה בחודש האחרון שיש איבוד שליטה בכל מה שקשור ליוקר המחיה ועליית מחירים, הכול באצטלה ובצל המלחמה, וההיערכות לתקציב 2024 - -
מיקי לוי:
אם מחיר הקטניות יעלה ב-40% זה קטסטרופה
מטי צרפתי הרכבי:
- - כשיש את אבן הריחיים של הכספים הקואליציוניים, וזה נראה שמאבדים שליטה
מטי צרפתי הרכבי:
 הדלק עולה והכול עולה, ובגלל שעכשיו יש הרבה דברים שמדברים עליהם, אז זה כאילו נשכח מעין התקשורת ומעין הציבור, ואנחנו זוכרים שנתניהו הולך ומתדלק ואומר, לא יעלה ולא יעלה, ועכשיו עולה
מטי צרפתי הרכבי:
     לגבי חוק פיקוח על מחירים, כל עוד יש חוק צריך לקיים אותו
מטי צרפתי הרכבי:
 משרדי הממשלה פה וגם הביקורת מראה שלא בדיוק מקיימים את החוק
מטי צרפתי הרכבי:
 כל עוד יש חוק, צריך לקיים אותו, ואם החוק לא בסדר, צריך לתקן אותו
מטי צרפתי הרכבי:
 זאת אמירה אחת
מטי צרפתי הרכבי:
     אני חושבת שצריך להסתכל על הסוגיה של יוקר המחיה סביב המזון בראייה הרבה יותר הוליסטית
מטי צרפתי הרכבי:
 יש את החטא שהקמעונאי הוא גם הסיטונאי, וזה אחד הכוחות הכי דרמטיים בשוק
מטי צרפתי הרכבי:
 רק לפני שבוע שמענו בוועדה יחד עם ד"ר אדלר, ש-30% מהאוכלוסייה במדינת ישראל הם באי-ביטחון תזונתי
מטי צרפתי הרכבי:
 אז תואיל המדינה להוזיל את המוצרים שהם אלה שמקנים את הביטחון התזונתי, שזה פי ארבעה או פי שלושה לעומת המדינות ה-OECD
מטי צרפתי הרכבי:
     השיח, לצערי, הוא לא ענייני
מטי צרפתי הרכבי:
 כל אחד מסתכל מהנקודה הצרה של משרדו, למשל, העלאת מכסים תעלה את ההכנסות, ואין חשיבה הוליסטית ומתכללת, ולא מדברים אחד עם השני
מטי צרפתי הרכבי:
 זה הדבר הכי כואב, והשיח הוא שיח פופוליסטי
מטי צרפתי הרכבי:
     אם אחד ממדליקי המשואה שלנו הוא קמעונאי וסיטונאי, אחד מבעלי האחיזה הכי גדולה, אז אנה הגענו, כשמי שמדליק משואה הוא זה שמחזיק את המדינה - - -
יסמין פרידמן:
עוד מעט יקראו לדבאח
מטי צרפתי הרכבי:
שרשרת הייצור וביטחון המזון, כשמדינת ישראל היא מדינת אי והוכחנו כמה החקלאים הם קריטיים באחיזה על הגבולות ובשמירה על המדינה – מדינת ישראל צריכה לבחור את כל שרשרת המזון
מטי צרפתי הרכבי:
 ואם בכל העולם המדינות דואגות לפיקוח התשומות על החקלאות – החקלאים הם נתח קטן מאוד מהעלות, אבל אם המדינה תשכיל לעשות הפרדה בין קמעונאים לסיטונאים, מצד אחד, ומצד שני, לפקח על התשומות החקלאיות, המים וכוח-האדם, אז איך החקלאים יתחרו כשהמים פה יקרים מאוד, כשכוח-האדם פה יקר מאוד, כשכשרות מועמסת על הכול?     ולכן, צריך ללמוד ממדינות העולם
מטי צרפתי הרכבי:
 לא נוכל להתחרות עם עגבניות מטורקיה, ועוד כשמוזילים להם את המכסים
מטי צרפתי הרכבי:
 יש כאן היגיון מעוות לגבי ביטחון המזון של אזרחי מדינת ישראל
קריאה:
זה דיון על יוקר המחיה, לא על - - -
מטי צרפתי הרכבי:
אני מסכימה איתך
מטי צרפתי הרכבי:
 זה יוקר המחיה
מיקי לוי:
חה"כ צרפתי, לסכם, בבקשה
מטי צרפתי הרכבי:
אני שמחה על המחקר בנושא ממה בנוי מחיר המזון, אבל צריך לעשות דיון על מזון מזיק ומזון בריא, ודבר שני, לדייק, והמדינה צריכה להכניס את היד לכיס בתשומות שהן זולות יותר במדינות אחרות שמשם מייבאים
יסמין פרידמן:
אני רוצה בכל זאת להתייחס
מיקי לוי:
אבל במשפט
יסמין פרידמן:
 יש לי כמה משפטים
מיקי לוי:
אני לא יכול
מיקי לוי:
 חה"כ פרידמן, נכון שאתם רשאים לדבר, אבל יש את איגוד לשכות המסחר, תעשיינים, מדיפלומט
יסמין פרידמן:
אני אעשה את זה קצר, ואני לא אחזור על הדברים של מטי ושל ד"ר אדלר
יסמין פרידמן:
 אבל ראשית, תרשו לי למחות שבדיון סופר-סופר חשוב על יוקר המחיה ועל מונופולים ודואופולים אין פה נציג אחד מהקואליציה
יסמין פרידמן:
 זה לא הדיון הראשון שהם לא נמצאים בו
יסמין פרידמן:
 אתמול היה דיון, ומה הם כן רוצים לעשות? לסגור את המועצה לביטחון תזונתי שעובדת בהתנדבות, אבל הם רוצים לסגור אותה, ואתמול בדיון יצאתי באמצע כי כל מה שהם עשו בו זה לטפוח אחד לשני על השכם
יסמין פרידמן:
 השר ליו"ר הוועדה, יו"ר הוועדה לחה"כ שלו, ופשוט לא היה שם דיון ענייני
יסמין פרידמן:
 וגם קראו לי גזענית כי אמרתי את האמת
יסמין פרידמן:
     עוד דבר אני אוסיף ושלא נאמר פה
יסמין פרידמן:
 אתמול יצא דוח – 23 מיליארד של מזון נזרק כל שנה לפח
יסמין פרידמן:
 גם זה קשור
יסמין פרידמן:
 עודף ייצור, חוסר בתכנון המשק
יסמין פרידמן:
 אין פה תוכנית מלמעלה שמסתכלת על כל ההיבטים
יסמין פרידמן:
     אדוני ממשרד החקלאות, אתה אומר שהדיון הוא על יוקר המחיה - - -
קריאה:
אני לא ממשרד החקלאות
יסמין פרידמן:
אה, סליחה
יסמין פרידמן:
 זה השלט שלך
יסמין פרידמן:
     בשכבות החלשות אחד מכל ארבעה אנשים מאובחן כסוכרתי
יסמין פרידמן:
 אנחנו רוצים לדאוג לשכבות החלשות
מיקי לוי:
בשביל זה הורידו את המס על הממותקים
יסמין פרידמן:
אבל המשמעות היא עומס על מערכות הבריאות
מיקי לוי:
משרד האוצר נכנע לגפני
מיקי לוי:
 סמוטריץ' נכנע לגפני
יסמין פרידמן:
לכן, זה חייב להיות כל המשרדים ביחד שיושבים ומטפלים בדבר הזה, ונותנים מקום לחקלאות ולבריאות, ולכל הדברים
מיקי לוי:
 אליו סתוי, בבקשה
אלי סתוי:
תודה רבה
אלי סתוי:
 שמי אלי סתוי, ואני מכהן כיו"ר עמותת פורום בעלי המכולות
אלי סתוי:
 יש כ-10,000 עסקים קטנים בענף המזון, עסקים מוחלשים מאוד שקשה להם מאוד להתמודד, קמעונאים שנמצאים בכל הארץ והם מתקשים מאוד להתנהל מול העוצמה של רשתות השיווק הגדולות
אלי סתוי:
 ולפיכך, במסגרת ועדת טרכטנברג וועדת קדמי הגשנו תוכנית למשרד הכלכלה, והיא אושרה לנו
אלי סתוי:
     כבודו התחבר מאוד לתוכנית, כי אני יודע שכבודו הוא צרכן מזון נבון במיוחד
אלי סתוי:
 אני יודע איפה הוא עורך את הקניות שלו, והוא עורך אותן ברשת השיווק הזולה והתחרותית ביותר בישראל, והתוכנית מדברת בפשטות על להפוך את כל 10,000 הקמעונאים הקטנים לתחרותיים כמו הרשת התחרותית ביותר במדינת ישראל
אלי סתוי:
 זה דומה מאוד למה ששר התקשורת משה כחלון עשה בזמנו בתקשורת, כאשר הוא לקח את רמי לוי ואת גולן תקשורת, יצר תחרות, ובזכותו אני משלם היום 20 שקל בחודש, כאשר אז שילמתי קרוב ל-500 שקל בחודש
מיקי לוי:
אני אתקן אותך, מכיוון שהייתי באוצר
מיקי לוי:
 היה תיק קלסר באוצר שאמר, זו התחרות שצריכים לעשות
מיקי לוי:
 הוא היה האמיץ שהוציא את זה לפועל
אלי סתוי:
יפה
אלי סתוי:
 התוכנית שהגשנו למשרד הכלכלה והיא אושרה גם על-ידי משרד הכלכלה וגם על-ידי רשות התחרות, מדברת על לאגד את כלל המכולות לקבוצת רכישה, היא שהם ירכשו במחירים שרוכשים המתחרים הגדולים שלהם
מיקי לוי:
אז מה מונע?
אלי סתוי:
דרך אגב, התוכנית מוכנה
מיקי לוי:
נו, תוציא אותה לפועל
מיקי לוי:
 אתה עוד גורם תחרותי
אלי סתוי:
כבודו, אפשר להתחיל להפעיל אותה מחר בבוקר
אלי סתוי:
 ממחר בבוקר כל מכולת בישראל יכולה להתגאות שהיא התחרותית ביותר בענף המזון
אלי סתוי:
 עכשיו רק תתאר לעצמך, כבודו, מה יקרה לתחרותיות בענף המזון כש-10,000 לוחמי גרילה קטנים ייכנסו ברשתות וייצרו תחרות
מיקי לוי:
 מה מונע? כנראה שקשה לעשות את זה כלל-ארצי
מיקי לוי:
 אפשר לעשות נציגות עירונית בכל עיר ועיר שתעשה רכישה מסודרת?
אלי סתוי:
זה לא קשה
אלי סתוי:
 בעמותה כבר רשומים כולם
אלי סתוי:
 זה לא קשה
מיקי לוי:
נו, אז למה אתם לא עושים?
אלי סתוי:
לדאבוננו הרב, ורשות התחרות יודעת את זה כי דיווחנו להם, יצרני המזון במדינת ישראל לא מוכנים לשתף פעולה עם יוזמה של משרד הכלכלה במימון הציבור
אלי סתוי:
 לא מוכנים לשתף פעולה, ולפיכך, הפתרון היצירתי שלנו הוא להיעזר בייבוא, ברפורמה של הייבוא, ובקרוב אנחנו נצא לדרך כאשר במכולות במדינת ישראל, במקום כחול-לבן, יהיו מוצרים מהולנד, מצרפת ומכל אירופה, במחירים תחרותיים, מאחר שהיצרנים המקומיים כבולים בידיהם של הקמעונאים הגדולים
אלי סתוי:
 הם לא יכולים ולא משתלם להם כנראה לתת הנחות גם לאלפי - - -
מיקי לוי:
אני מברך על היוזמה
מיקי לוי:
 צאו לדרך
אלי סתוי:
אני יכול לבקש רק דבר אחד מכבודו?
מיקי לוי:
אם אני אוכל לעשות
אלי סתוי:
ביקשנו מוועדת השרים ליוקר המחיה להגיש את התוכנית שיצרנו בחסות משרד הכלכלה
אלי סתוי:
 קרוב לשנה אנחנו מתחננים גם לשר הכלכלה, גם לשר האוצר, גם לאבי שמחון היועץ הכלכלי של ראש הוועדה שהוא מר בנימין נתניהו – גם למר בנימין נתניהו פנינו, בואו תשמעו את התוכנית, ואם היא לא שווה, תזרקו אותה לזבל
אלי סתוי:
 אבל אם היא טובה, זה הפתרון
אלי סתוי:
 כבודו, זה הפתרון
מיקי לוי:
 עכשיו אני פוליטי לחלוטין, חבר כנסת מן השורה
מיקי לוי:
 אני משתדל פה לשמור על איזונים ולא לדבר פוליטיקה
מיקי לוי:
 דבר איתי אחרי הבחירות
מטי צרפתי הרכבי:
או שתבקש משרה
מיקי לוי:
כל מי שהזכרת, אין לי שליטה עליו
מיקי לוי:
 אתה רוצה יותר אמת מזה? יכולתי להגיד לך, אני אשלח מכתב, אני אהיה נחמד
מיקי לוי:
 אני לא בנוי כך
אלי סתוי:
מילה אחת, כבודו
אלי סתוי:
אנחנו פעילים מאוד בוועדת הכלכלה בראשות דוד ביטן
מיקי לוי:
בבקשה, תגיד את זה בוועדת הכלכלה ושהוא יסדר לך
מיקי לוי:
 הוא בדיוק שייך לממשלה
אלי סתוי:
ביקשנו וקיבלנו דיון מיוחד ביום רביעי הקרוב שידון במחדל שקרה במלחמה האחרונה כאשר מוצרי המזון התייקרו - - -
מיקי לוי:
תבקש מחה"כ ביטן לסדר לך פרוטקציה בוועדת שרים לענייני מחירי המזון, בקבינט
אלי סתוי:
אני מבטיח לבקש ביום רביעי הקרוב
מיקי לוי:
אני מבטיח לך לדבר איתו במליאה על העניין הזה, שיפעיל את קשריו וייתן לך להופיע בפני הקבינט הכלכלי
אלי סתוי:
תודה רבה, כבודו
מיקי לוי:
 לובי 99, בבקשה
נועה זלצמן:
שלום
נועה זלצמן:
 אני עו"ד נועה זלצמן מלובי 99
נועה זלצמן:
 קודם כול, תודה על דיון המעקב הזה ועל תשומת הלב לנושא הזה
נועה זלצמן:
 חשוב מאוד להביא אותו לשיח דווקא בימים כאלה
נועה זלצמן:
     הדיון הזה לא יכול היה לבוא בתזמון טוב יותר כי ממש בתקופה האחרונה אנחנו שוב רואים את גל עליית המחירים קורה
נועה זלצמן:
 הראשונה להודיע על התייקרות הייתה יבואנית הענק שסטוביץ, ואליה הצטרפו גם סוגת ויכין, ואנחנו מעריכים שחברות נוספות בודקות את השטח ורואות מה תהיה התגובה הציבורית למהלכים האלה
נועה זלצמן:
     לפי הנתונים שאנחנו בדקנו, למהלכים האלה אין שום הצדקה
נועה זלצמן:
 בדקנו ואין התייקרות של חומרי הגלם שרלוונטיים למוצרים שהתייקרו
מיקי לוי:
הבדיקה שלכם כתובה בדוח?
נועה זלצמן:
היא מפוזרת בין נושאים שונים
נועה זלצמן:
 אנחנו יכולים להעביר אותה לוועדה
מיקי לוי:
אתם יכולים במהירות שיא, כמה שאפשר מהר, לאגד את זה לדוח, להעביר את זה לוועדה, להעביר את זה לאדון הזה ממשרד הכלכלה ולאדוני ממשרד האוצר, וכמובן למשרד מבקר המדינה
מיקי לוי:
 אם בחנתם, בדתם והשוויתם מחירים, אז יש לנו דוח מן המוכן ואין שום הצדקה לעליית מחירים
מיקי לוי:
 40% בקטניות – בא לי לחתוך ורידים
מיקי לוי:
 40% בקטניות, מוצר בסיסי בריא, בריא, לא שוקולד
מיקי לוי:
 שיעלו את השוקולד, לא מעניין אותי
יסמין פרידמן:
מיליון צמחונים וטבעונים חיים על זה במדינה
דודי מנביץ:
אני הייתי מציע לבדוק שהנתון נכון
דודי מנביץ:
 אנחנו יודעים על 5% עד 10%
מיקי לוי:
אדוני ימתין ויקבל את הדוח שלכם
מיקי לוי:
 כשאני אומר להמציא את הדוח שלה, זה לא להמציא והם מתבססים
מיקי לוי:
 הם ילכו לבדוק
מיקי לוי:
 ככה זה צריך להיות
מיקי לוי:
 גברתי, נא לסיים
נועה זלצמן:
אז דיברנו על חומרי הגלם
נועה זלצמן:
 גם ההיחלשות של הדולר בתקופה האחרונה מסייעת ליבואנים
נועה זלצמן:
 מחירי השינוע, נכון שהייתה בהם עלייה עקב המלחמה והיו - - - הח'ותים, אבל דווקא במוצרי מזון וטואלטיקה, כשמדובר על כל-כך הרבה מוצרים בתוך מכולה אחת, ההתייקרות פר מוצר היא זניחה ביותר
נועה זלצמן:
 ולכן, לעמדתנו, החברות מעלות מחירים פשוט כי הן יכולות
נועה זלצמן:
 זה שוק ריכוזי מאוד שנשלט על-ידי חמש יצרניות מזון גדולות ושתי יבואניות ענק
נועה זלצמן:
 כשזה קורה דווקא בתקופת המלחמה, זה פשוט ניצול ציני של המצב הזה
קריאה:
זוועה
נועה זלצמן:
מה אפשר לעשות? בלובי 99 הובלנו בעבר מרד צרכנים בכל מיני נושאים, אבל בתקופה הזאת שבה הציבור קם כל בוקר עם 'הותר לפרסום' ושבה הציבור דואג לחטופים, אי אפשר לצפות מהציבור להוביל פה מהלך וזה חייב לבוא מכיוון הממשלה
נועה זלצמן:
     ולכן, הפתרון העיקרי, לצד שקיפות של דוחות שעלתה פה מדוח מבקר המדינה ולצד הרחבה של הייבוא, חייבת להיות פירוק הריכוזיות של ענקיות המזון
נועה זלצמן:
 זו לא ריכוזיות שנולדנו איתה, זו ריכוזיות שהגענו אליה אחרי שורה של מיזוגים ורכישות שקרו במהלך השנים
נועה זלצמן:
 לדוגמה, תנובה רכשה את סנפרוסט ואת מעדנות, ואת טירת צבי, את אוליביה ואת מאמא עוף, וסוי מג'יק, שלפי רשות התחרות נותנת לה גם שליטה בשוק של תחליפי החלב
נועה זלצמן:
 את הריכוזיות הזאת חייבים לפרק ולהחזיר את הגלגל אחורנית, ולקבוע שמונופול לא יחזיק במונופול
נועה זלצמן:
     זה לא עלה בדיון הזה, אבל בדיון הקודם דובר על ועדה ציבורית שמוקמת כדי לבדוק את המקטע של היצרנים, של ההפצה ושל הקמעונאות, ואנחנו פנינו לוועדה הזאת והגשנו לה עמדה
נועה זלצמן:
 נשמח להעביר את העמדה שלנו גם לוועדה
נועה זלצמן:
 הוועדה הזאת האטה קצת את הפעילות שלה בגלל המלחמה
נועה זלצמן:
 אנחנו מקווים שהיא תחזור לעבוד במלוא הכוח, ושהיא תבוא עם מסקנות שיביאו לשינוי אמיתי ולא יעשו שוב את הפתרונות שלא עובדים
מיקי לוי:
התחלנו עם זה ב-2013, בפירוק בין פיננסיים לריאליים
מיקי לוי:
 זה לא מספיק
מיקי לוי:
 לצערי, פיטרו אותנו אחרי שנתיים
מיקי לוי:
זה לא מספיק, אבל זה הצליח להביא לשינוי בשווקים אחרים, בין אם פיננסי וריאלי, ובין אם בתחום של הפיננסיים
מיקי לוי:
 ההפרדות האלה הצליחו להביא לשינוי, ודווקא בשוק המזון שכל-כך ריכוזי פה בישראל אפשר להביא השפעה שם
מיקי לוי:
     משפט אחרון, לגבי ייבוא מקביל בתחום התמרוקים
מיקי לוי:
 גם התמרוקים בישראל יקרים מאוד בהשוואה בין-לאומית
מיקי לוי:
 עברה רפורמה של ייבוא מקביל שנכנסה לתוקף ב-2023, אבל היא חלה רק על 15 מוצרים, ודווקא במוצרים הכי יקרים, בין אם משחות שיניים ובין אם סכיני גילוח, הוחרגו מהרפורמה הזאת, ומשרד הבריאות התחייב לשוב ולבחון את הרשימה בתחילת 2024
מיקי לוי:
אני מכיר את זה כי הייתי שותף למלחמה מול משרד הבריאות, ואמרתי, תפסיקו לבלבל את המוח כי יבואן קטן לא יכול להביא, כשהוא קונה ארבע מכולות מאיזה ספק באירופה בחצי מחיר ונתקע איתן, שהוא צריך להביא מהיצרן אישור
מיקי לוי:
 היצרן לא נותן לו אישור
מיקי לוי:
 אז נכון, יש בעיה של זיופים ועניינים, אבל באופן כללי הוא מביא את זה מיבואן או מספק רציני בחו"ל
מיקי לוי:
 אבל אני לא יכול לתקן את כל העולם
מיקי לוי:
 הלוואי שיכולתי
נועה זלצמן:
זהו
נועה זלצמן:
 תודה רבה
מיקי לוי:
אני מבקש לאגד ולהעביר את הדוח שלכם
מיקי לוי:
 הוא ייבחן כמו שצריך
מיקי לוי:
     התאחדות התעשיינים, בבקשה
דודי מנביץ:
תודה רבה, כבוד היו"ר
דודי מנביץ:
 אני מבקש לתת סקירה של עובדות ושל המציאות
דודי מנביץ:
 שמי דודי מנביץ, ואני יו"ר איגוד תעשיות המזון
דודי מנביץ:
     דוח של הממ"מ מאוקטובר 2021, בדק מ-2013 עד אוקטובר 2021 כמה תעשיית המזון בישראל העלתה את המחירים
דודי מנביץ:
 המחירים ירדו נומינלית ב-7%
דודי מנביץ:
 הדוח נמצא פה
דודי מנביץ:
 אנחנו המשכנו את הדוח הזה עד סוף 2022
מיקי לוי:
אנחנו לא דיברנו על הייצור המקומי
מיקי לוי:
 אני רוצה להגן עליו
מיקי לוי:
 אני מדבר על היבואנים, על ה-giants
מיקי לוי:
 כמה מגדלים קטניות במדינת ישראל?
יסמין פרידמן:
מעט מאוד
דודי מנביץ:
כבודו, נציגי תעשיית המזון הישראלית נמצאים פה, ואני רוצה לסיים את הסקירה שלי
מיקי לוי:
בבקשה, שלוש דקות
דודי מנביץ:
אמר כבודו שהוא נכנס לסופרמרקט והוא משלם יותר
דודי מנביץ:
 הלכנו לראות אם התמונה הזו בסופרמרקט היא אמיתית
דודי מנביץ:
 חברת סטורנקסט היא חברה שמודדת את מה שאתה משלם בקופות ב-80% מכל המרכולים במדינת ישראל
דודי מנביץ:
 להפליא, זה מתאים אחד לאחד
דודי מנביץ:
 התפיסה שמשלמים יותר על מזון – יכול להיות שבפועל מחירי המזון שמשלמים לא עלו נומינלית בעשור למעלה מ-4% בסך-הכול
דודי מנביץ:
     מה קרה ב-OECD באותה תקופה? ב-OECD מחירי המזון עלו פי ארבעה ממה שעלו בישראל
דודי מנביץ:
 הם עלו ב-30% וב-40%
דודי מנביץ:
 נשאלת השאלה מה קרה לכוח הקנייה שלנו, מה קרה לרמת החיים שלנו
דודי מנביץ:
 הנגידה לשעבר, קרנית פלוג, עשתה עבודה לפני כשנה, אבל המדדים אומרים את כל האמת
דודי מנביץ:
 רמת השכר שלנו עלתה ב-30%, מחירי המזון, כמו שאמרנו, סביב 7
דודי מנביץ:
5%
יסמין פרידמן:
איזה רמת שכר עלתה ב-30%? איפה?
מיקי לוי:
חברת הכנסת פרידמן, עזבי
יסמין פרידמן:
על מה זה מבוסס?
קריאה:
אפשר להסתכל בקול קורא של הוועדה המייעצת ליוקר מחיה
קריאה:
 הנתון רשום שם
קריאה:
 אפשר לבדוק את זה
מיקי לוי:
 אנחנו נבדוק
דודי מנביץ:
כל מה שאני אומר כאן זה נתונים בדוקים שאני מוכן לספק
דודי מנביץ:
     ב-OECD באותה תקופה בדיוק ההיפך
דודי מנביץ:
 מחירי המזון עלו פי שניים מאשר השכר
דודי מנביץ:
 לכן, הנגידה שעשתה את העבודה לפני כשנה קבעה באופן מפורש, יוקר המחיה, כוח הקנייה ורמת החיים בישראל השתפרו בהיבט של שכר מול מה שקרה לנו מול העלויות
דודי מנביץ:
     המודל או כל הנתונים שקיבלנו עליהם סקירה מהמבקר ומהאוצר, הם מודל תיאורטי שנקרא PPP
דודי מנביץ:
 הנתונים על המודל הזה הם משנת 2017
מיקי לוי:
זה דוח של היום
דודי מנביץ:
לא, לא
דודי מנביץ:
 הנתונים הם מ-2017, כבודו
דודי מנביץ:
 טובי הכלכלנים מתייחסים ואומרים, היזהרו ממודל PPP של סיפורי סבתא
דודי מנביץ:
 הם אומרים, היזהרו, זה מטעה
דודי מנביץ:
 מקבלי ההחלטות, אומר פרופ' גרונאו, היזהרו והישמרו, מטעים אתכם
דודי מנביץ:
 סבר פלוצקר שעושה סקירה על כל הנושא כותב בגדול, על מי אתם עובדים?     למה חמאה עלתה ב-60%? למה מותגי קרפור שהבטיחו לנו לא הצליחו? לא בגלל פרימיום
דודי מנביץ:
 משום שהבטיחו להם שבמונחי PPP, סיפורי סבתא, מחירי החלב בישראל יקרים ב-70%
דודי מנביץ:
 אני לא עושה שירות ליבואנים
דודי מנביץ:
 הם מתחרים שלי, ואני רוצה לקדם את התעשייה המקומית
דודי מנביץ:
 אבל כשהוא בא ליצרן באירופה, הוא לא יכול לשלם במטבע PPP
דודי מנביץ:
 הוא משלם ביורו, והמחירים שם עלו ב-40% וב-50%
דודי מנביץ:
     אנחנו הולכים סחור-סחור 10 שנים
דודי מנביץ:
 אנחנו הולכים לקראת ועדה שישית בנושא יוקר המחיה
דודי מנביץ:
 אנחנו לא נוגעים בדבר האמיתי
דודי מנביץ:
 וזאת למה? תפיסה
דודי מנביץ:
 אנחנו שבויים בתפיסה מזה עשור על מודל של PPP שבינו לבין המציאות אין שום דבר, ואני לא אוכל לשכנע אף אחד, אפילו את כבודו שאומר שהוא הולך בסופר והוא משלם יותר, ואני אראה לו בסטורנקסט – שיביא לי את - - - היום ולפני 10 שנים, ואני ארה לו שהוא משלם רק 3% או 4% נומינלית יותר, משום ששטפו לנו את המוח
דודי מנביץ:
 זה מה שעשו לנו
דודי מנביץ:
     כדי לגמור את מודל ה-PPP אני הולך לעשות משהו הכי דרמטי שיכול להיות
דודי מנביץ:
 אני לוקח את שנת 2009, כבודו
דודי מנביץ:
 שנת 2009 היא השנה שבה, על-פי מודל ה-PPP, רמת המחירים בישראל הייתה זהה לרמת המחירים ב-OECD
דודי מנביץ:
 מה קרה מ-2009 שהיינו זהים? מחירי המזון ב-OECD התייקרו פי שלושה מאשר בישראל, פי 3
דודי מנביץ:
5 יותר ממה שיצרני המזון העלו את המחירים
דודי מנביץ:
 בתקנון של עליית שכר מול מחירי המזון, באירופה המצב - - -ב-21% ובישראל ב-34%
דודי מנביץ:
 איך מסבירים את זה?     רק כדי להשלים, ויש לי פה דברים הרבה יותר ביזאריים ממה שאני מציין כאן – סליחה שאני מתרגש מעט, כי זה באמת בוער בעורקיי
דודי מנביץ:
 שלחנו מכתב עם כל הניתוחים לפני שנה וחצי ולפני שנה, הן לאוצר, לאגף הכלכלן הראשי, לרשות התחרות - - -
מיקי לוי:
רשות התחרות אינה אחראית על רמת המחירים
דודי מנביץ:
שם טיפלנו בנושא הריכוזיות, כי מה שדיברתי עד עכשיו זה כאין וכאפס לעומת הממצאים בנושא הריכוזיות
דודי מנביץ:
 ועד היום לא קיבלנו תשובה
דודי מנביץ:
 המענה שקיבלנו הוא שאנחנו לא מחויבים לענות לכם על דבר כל-כך קריטי וכל-כך בעייתי, וכל-כך אמיתי
מיקי לוי:
משפט לסיכום, בבקשה
דודי מנביץ:
מופתעים שמעולם לא נעשה מחקר על מחירים במדף – צודק חברי, מעולם לא נעשה משום שאנחנו בתפיסה של מודל PPP, של סיפורי סבתא
דודי מנביץ:
 ב-manual שלו, ה-OECD אומר אל תעשו השוואות של רמות מחירים בין מדינות שהן לא באותו מטבע
דודי מנביץ:
 הוא מזהיר, ואנחנו נדבקים
דודי מנביץ:
     אני אסייג
דודי מנביץ:
 נעשה מחקר אחד
דודי מנביץ:
 ועדת קדמי עשתה מחקר על מדינת ישראל ועוד 18 מדינות, ולקחה רשימה של 300–400 מוצרים, ובדוח ביניים שלהם נכתב בצורה ברורה מאוד, לא מצאנו הפרשי מחירים משמעותיים, ובמדינת ישראל היה מעט נמוך יותר
דודי מנביץ:
 עמוד 9 בדוח ביניים, ומעמוד 45 עד עמוד 52 כל הרשימה של המוצרים
דודי מנביץ:
 אלא שזה לא מופיע בדוח הסופי
מיקי לוי:
אני לא יכול לפתור את הדברים האלה כאן
מיקי לוי:
 אבל אני יכול לפתור דבר אחר
דודי מנביץ:
אני חושב שכולנו מחויבים לקרוא למבקר המדינה לבדוק בצורה מהותית - - -
מיקי לוי:
אתה לוקח לי את הסיכום
מיקי לוי:
 הינה המשפט שלי לסיכום – אני לא יכול להתעלם מהכותרת, הפרשי מחירים של 37% עד 51% בינינו לבין מדינות ה-OECD
מיקי לוי:
 אתה תוקף איזשהו מודל כלכלי שאני מודה שאינני מצוי בו
מיקי לוי:
 אני לא יכול להבין בכל השטחים, וגם יש לי את האומץ להודות
מיקי לוי:
 ולכן אני מבקש מכם – הוא תקף את הנתונים שלכם, אז הוועדה רוצה להבין איפה האמת
מיקי לוי:
 זה לא עכשיו, כי אין לי את הכלים
מיקי לוי:
 תיכף אני אחייב אתכם לשבת איתו, ואתם תבואו לכאן ותגידו לי מה הממצאים
מיקי לוי:
 תצרפו גם את משרד האוצר
מיקי לוי:
 אתם הזרוע שלי
מיקי לוי:
 לי אין את הכלים עכשיו